เขาและเธอ
ต้องบอกว่า เรื่องราวของสงครามผู้บริหารธนาคารออมสินนั้น มันพะยะค่ะ
21 พ.ค. 2555

ต้องบอกว่า เรื่องราวของสงครามผู้บริหารธนาคารออมสินนั้น มันพะยะค่ะ
จู่ๆ พนักงาน และสหภาพฯ ก็ออกมาตั้งกลุ่มรัก เลอศักดิ์ จุลเทศ ผู้อำนวยการแบงก์ออมสิน 
จากนั้นก็ออกโรงไล่ประธานกรรมการ พรรณี สถาวโรดม คนของกระทรวงการคลัง ผู้ใกล้ชิดและหนิดหนมกับ ที่ปรึกษาใหญ่ของรัฐบาลปูขาเก
เหตุผลเพราะตั้งแต่เป็นประธานมาแบงก์ขาดทุนยับ 55
ทำแบบนี้เจ๊พรรณีก็ไม่ยอมสิค่ะ
กุนซือและที่ปรึกษาเจ๊พรรณี จึงเดินเกมรุกต่อ ด้วยการจะไม่ต่ออายุกับเลอศักดิ์ที่จะหมดวาระลงและมีอายุราชการเหลืออีก 2 ปี
เจ๊พรรณีจึงอาศัยตำแหน่ง ประธานกรรมการธนาคารและประธานกรรมการสรรหาผู้อำนวยการธนาคารออมสินคนใหม่ เรียกคณะกรรมการสรรหาจะประชุมนักแรก วันที่ 23 พ.ค.นี้ เพื่อกำหนดคุณสมบัติผู้สมัครผู้อำนวยการธนาคารออมสินคนใหม่ แทนเลอศักดิ์ ที่จะหมดวาระลงในเดือน ก.ค.นี้
ถามเจ๊ว่าเลอศักดิ์มีคุณสมบัติหรือไม่ เจ๊ตอบว่า ยังตอบไม่ได้ว่า เลอศักดิ์มีสิทธิสมัครเป็นผู้อำนวยการธนาคารออมสินรอบใหม่หรือไม่ เพราะคณะกรรมการสรรหายังไม่ได้ระบุคุณสมบัติผู้สมัคร 
ขณะเดียวกันเจ๊ก็เดินเกมรุก เงื้อมือตบเพี้ยะใส่หน้า โดยบอกว่า ได้เสนอผลการตรวจสอบข้อเท็จจริงการบริหารงานของเลอศักดิ์ ให้กับวิจิตร สุพินิจ ที่เป็นประธานสอบ เพื่อเสนอเรื่องให้กับ กิตติรัตน์ ณ ระนอง รองนายกรัฐมนตรี และ รมว.คลัง พิจารณาเป็นที่เรียบร้อยแล้ว 
งานนี้เลอศักดิ์เจอหนัก เพราะตั้งคนกันเองกับประธานมาตรวจสอบ
ข้อมูลลึกและลับออกมาจากการประชุมคณะกรรมการธนาคาร 15 พ.ค.ที่ผ่านมา มีกรรมการเสนอให้ตั้งกรรมการสอบวินัยเลอศักดิ์ แต่กรรมการส่วนใหญ่ไม่เห็นด้วย เพราะเห็นว่าเป็นเกมการเมือง เพื่อสกัดเลอศักดิ์ ชิงตำแหน่งผู้อำนวยการธนาคารออมสินอีกสมัย
ขณะเดียวกันกรรมการส่วนใหญ่ ยังได้แสดงความไม่เห็นด้วยที่เจ๊พรรณี นั่งเป็นประธานสรรหาผู้อำนวยการคนใหม่เอง แต่เจ๊พรรณีอ้างกับกรรมการว่า สมัย วิสุทธิ์ ศรีสุพรรณ เป็นประธานธนาคารออมสิน ก็เป็นประธานสรรหา และได้เลือกเลอศักดิ์เข้ามาทำงานได้ ทำมั้ย ทำไม เจ๊จะเป็นม่ายได้ ละเธอ ฮึ
ยุ่งแบบนี้ แบงก์มีแต่พังกับพัง